Korona: CTU verlaag premies met 35% in April | Netwerk24
28 Maart 2020 10:59
Taxi's, busse en e-vervoerdienste soos Uber wat by CTU verseker is, se premies vir April is met 35% verlaag.
Die versekeringsonderskrywer het Vrydag die aankondiging gemaak in 'n poging om eienaars van die vervoermiddels tydens die Covid-19-pandemie en staat van inperking by te staan.
Die kortings kan moontlik ook vir Mei toegestaan word, afhangende daarvan of die staat van inperking langer as 21 dae duur.
Luidens 'n verklaring van die maatskappy sal geen inflasie-risikopremieverhogings vir April en Mei verwerk word nie, maar sal dit uitgestel word tot Junie.
"Die maatreëls is ingestel om die finansiële las wat Covid-19 op polishouers geplaas het, te verlig, terwyl ons steeds die nodige dekking bied," luidens die verklaring.